Jack Cunningham

Jack Cunningham (født 23. mars 2002) er en britisk alpinist, som representerer klubben Team Evolution.

Idrettskarriere

Sesongen 2018/19 
Cunningham deltok i sitt første FIS-renn i juli 2018, i storslalåm i El Dorado i Chile, der han kom på 16.-plass. Den 27. juli fikk han sin første topp 10-plassering, da han kom på tiendeplass i storslalåm samme sted. Under det italienske mesterskapet i alpint i mars 2019 kom han på 30.-plass i slalåm og storslalåm, og i det franske mesterskapet kom han på 34.-plass i utfor, 36.-plass i storslalåm og 19.-plass i slalåm. I det franske juniormesterskapet kom han på 36.-plass i utfor, 33.-plass i super-G og 20.-plass i storslalåm.

Sesongen 2019/20 
Den 27. juli vant han sitt første FIS-renn, da han vant slalåm i Tiffindell i Sør-Afrika. Han deltok i det østerrikske juniormesterskapet i alpint i desember, og kom der på 33.-plass i kombinasjonen. 

Han deltok i alpint under Vinter-OL for ungdom 2020. Der kom han på 26.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han ut, og fikk dermed ingen plassering i kombinasjonen. I storslalåm og slalåm kjørte han også ut.

Referanser

Eksterne lenker 
 
  Profil hos Vinter-OL for ungdom 2020 

Britiske alpinister
Deltakere under Vinter-OL for ungdom 2020